stanford-oval/wikipedia huggingface dataset:
ראיין ריינולדס
ביוגרפיה > קריירה קולנועית

הקריירה של ריינולדס החלה בשנת 1991 כאשר כיכב כבילי באופרת הסבון "הילסייד", שהופצה בארצות הברית על ידי ערוץ ניקלודיאון. כמבוגר, כיכב ריינולדס בקומדיות "יחצ"ן המסיבות", ובסדרה "שניים ועוד אחת", בה גילם תלמיד לרפואה בשם מייקל "ברג" ברגן. בשנים 1993–1994 גילם תפקיד חוזר ב"האודיסיאה" כמאקרו. בנוסף, הופיע הופעת קמע ב"הרולד וקומר משתוללים באמריקה" כאחות, וכן שיחק ב"מתחתנים עם ההורים" ובסרט "חסין תקלות".
בשנת 2005 שיחק ריינולדס מלצר בשם מונטי בסרט "סקס והמסעדה הגדולה", וכמנהל מוזיקלי בקומדיה הרומנטית "רק ידידים". לאחר מכן, בשנת 2008 שיחק ריינולדס את גיבור הסרט "בטוח, אולי". הוא הופיע גם בסיום העונה השנייה של סדרת הטלוויזיה "סקראבס". מאוחר יותר, בשנת 2009 גילם את אנדרו פקסטון ב"ההצעה" ואת מייק קונל ב"קיץ מסחרר".
ריינולדס שיחק בעיקר בקומדיות, אך עבר גם אימון גופני אינטנסיבי לשם תפקידו כמלך חניבעל בסרט "בלייד: טריניטי". בשנת 2005 שיחק את ג'ורג' לוץ ברימייק של "אימה באמטוויל". כמו כן גילם סוכן FBI בשנת 2006 בסרט הפעולה "לחסל את האס".
בשנת 2010 כיכב ריינולדס במותחן הספרדי "קבור" שהוקרן בפסטיבל סאנדנס. עבור משחקו, קיבל ריינולדס מועמדויות לפרס סאטורן ולפרס גויה עבור השחקן הטוב ביותר.
ריינולדס גילם את האל ג'ורדן בסרט גיבורי העל "גרין לנטרן", שיצא ב-17 ביוני 2011, וגילם גם את אתניק וולקר בעיבוד של סרטי יוניברסל לרומן הגרפי "Rest in Piece Department", שיצא בשנת 2013.
ריינולדס גילם את דדפול ב"X-מן המקור: וולברין" והוחתם לגלם אותו שוב בספין אוף "דדפול" אשר יצא לאקרנים ב-2016. מאוחר יותר אושר שהסרט יהיה רימייק ויתעלם מהאירועים שהתרחשו ב"X-מן המקור". עבור תפקידו ב"דדפול" הועמד ריינולדס לפרס גלובוס הזהב לשחקן הטוב ביותר - קומדיה.
בשנת 2017 שיחק בסרט המדע הבדיוני "סימן חיים". בנוסף, שיחק בסרט "שומר הראש והמתנקש".
בשנת 2018 חזר ריינולדס לגלם את דדפול בסרט "דדפול 2".
בשנת 2019 דיבב את פיקאצ'ו ושיחק את הבלש הארי גודמן בסרט "פוקימון: הבלש פיקאצ'ו". שיחק גם בסרט "מהיר ועצבני: הובס ושואו", בתפקיד לוק, סוכן CIA. בהמשך השנה, הופיע בקליפ השיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב. בשנת 2021 שיחק בסרט "לשחרר את גאי", בתפקיד גאי. בהמשך השנה, שיחק את נולאן בות' בסרט "הודעה אדומה" של נטפליקס.
ב-27 בספטמבר 2022 הכריז ריינולד באינסטגרם כי יככב בסרט "דדפול 3" יחד עם יו ג'קמן ב-2024.
ריינולד הוא זוכה פרס הסינמטק האמריקאי (אנ') ה-36, וקיבל את הפרס בטקס שהתקיים ב-17 בנובמבר 2022.
ביוגרפיה > קריירה עסקית

החל משנת 2018 משקיע ריינולדס במיזמים כלכליים. לפי הערכות, לאחר מספר "אקזיטים" מוצלחים חצה שוויו של ריינולדס את רף מיליארד הדולר. בנוסף, רכש חלק ממועדון הכדורגל האנגלי רקסהאם.
ביוגרפיה > חיים אישיים

בשנת 2002 החל ריינולדס לצאת עם הזמרת הקנדית אלאניס מוריסט הם הודיעו על אירוסיהם ביוני 2004. בפברואר 2007 נפרדו השניים. מוריסט אמרה כי אלבומה Flavors of Entanglement נוצר מתוך צערה לאחר הפרידה. השיר "Torch" נכתב על ריינולדס.
בשנת 2007 ניהל מערכת יחסים מתוקשרת עם השחקנית האמריקאית סקרלט ג'והנסון. הזוג התארס במאי 2008, ונישאו ב-27 בספטמבר 2008 באירוע מצומצם ליד טופינו, קולומביה הבריטית. בדצמבר 2010 הגישו בקשה לגירושין, וביולי 2011 התגרשו.
באוקטובר 2011 החל לצאת עם השחקנית האמריקאית בלייק לייבלי, הזוג נפגש בצילומים לסרט "גרין לנטרן". הזוג התחתן ב-9 בספטמבר 2012 במאונט פלזנט, דרום קליפורניה. לזוג יש שלוש בנות ובן. הראשונה, ג'יימס, נולדה בדצמבר 2014, השנייה, אינז, בספטמבר 2016, השלישית, בטי, ב-2019, והבן, אולין, נולד בפברואר 2023. המשפחה מתגוררת בעיירת פאונד רידג', מחוז וסטצ'סטר, מדינת ניו יורק בארצות הברית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1993 | Ordinary Magic | ג'פרי |  |
| 1997 | המזעיק (אנ') | הווארד אנקונה |  |
| 1999 | בקרוב (אנ') | הנרי ליפשיץ |  |
| 1999 | דיק (אנ') | צ'יפ |  |
| 2000 | Big Monster on Campus | קארל |  |
| 2000 | Alive | ג'ון |  |
| 2001 | Finder's Fee | קוויגלי |  |
| 2002 | יחצ"ן המסיבות (אנ') | ואן ויילדר |  |
| 2002 | להתחתן או לא? (אנ') | מייק הנסון |  |
| 2003 | מתחתנים עם ההורים | מארק טוביאס |  |
| 2003 | חסין תקלות (אנ') | קווין |  |
| 2004 | הרולד וקומר משתוללים באמריקה | אח |  |
| 2004 | בלייד: טריניטי (אנ') | חניבעל קינג (אנ') |  |
| 2005 | אימה באמטוויל | ג'ורג' לוץ |  |
| 2005 | סקס והמסעדה הגדולה (אנ') | מונטי |  |
| 2005 | רק ידידים (אנ') | כריס ברנדר |  |
| 2006 | לחסל את האס (אנ') | ריצר'ד מסנר |  |
| 2007 | התשיעיות (אנ') | גארי / גווין / גבריאל |  |
| 2008 | חיים מסתובבים (אנ') | פרנק אלן |  |
| 2008 | בטוח, אולי (אנ') | וויל הייז |  |
| 2008 | לחזור בקיץ (אנ') | מייקל |  |
| 2009 | קיץ מסחרר (אנ') | מייק קונאל |  |
| 2009 | אקס-מן המקור: וולברין | וייד וילסון / דדפול |  |
| 2009 | ההצעה | אנדרו פקסטון |  |
| 2009 | פייפרמן (אנ') | קפטן אקסלנט |  |
| 2010 | קבור | פול קונרוי |  |
| 2011 | גרין לנטרן | גרין לנטרן / האל ג'ורדן |  |
| 2011 | חיים בהחלפה (אנ') | מיץ' פלאנקו |  |
| 2011 | The Whale | קריין | סרט דוקומנטרי; גם מפיק בפועל |
| 2012 | טעון הגנה (אנ') | מאט ווסטון |  |
| 2012 | טד | ג'ראד |  |
| 2013 | הקרודים | גיא | דיבוב |
| 2013 | טורבו | טורבו | דיבוב |
| 2013 | שוטרים מעולם אחר (אנ') | ניק ווקר |  |
| 2014 | הקולות (אנ') | ג'רי |  |
| 2014 | שבויה | מת'יו |  |
| 2014 | מיליון דרכים להתפגר | קאובוי |  |
| 2015 | מה שקורה במיסיסיפי (אנ') | קרטיס |  |
| 2015 | האישה בזהב | א. רנדול שנברג |  |
| 2015 | חי פעמיים (אנ') | דמיאן האל / מארק ביטוול |  |
| 2016 | קרימינל (אנ') | ביל פופ |  |
| 2016 | דדפול | וייד וילסון / דדפול | גם מפיק |
| 2017 | סימן חיים | רורי אדמס |  |
| 2017 | שומר הראש והמתנקש | מייקל ברייס |  |
| 2018 | דדפול 2 | וייד וילסון / דדפול | גם מפיק ותסריטאי |
| 2019 | פוקימון: הבלש פיקאצ'ו | הארי גודמן / פיקאצ'ו |  |
| 2019 | מהיר ועצבני: הובס ושואו | ויקטור לוק |  |
| 2019 | מחתרת השישה | "אחד" |  |
| 2020 | הקרודים 2: עידן חדש | גיא | דיבוב |
| 2021 | שומר הראש ואשתו של המתנקש | מייקל ברייס |  |
| 2021 | לשחרר את גאי | גיא | גם מפיק |
| 2021 | הודעה אדומה | נולן בות' |  |
| 2022 | פרויקט אדם | אדם ריד | גם מפיק |
| 2022 | רכבת הקליע | קארבר |  |
| 2022 | Spirited | קלינט בריגס |  |
| 2022 | חתונה אש! |   | מפיק בפועל |
| 2023 | בין הצללים | ג'ונאס |  |
| 2024 | דדפול & וולברין | וייד וילסון / דדפול | גם מפיק ותסריטאי |
| 2024 | חברים דמיוניים |  | גם מפיק |
| 2025 | Animal Friends |  | גם מפיק |
| TBA | הודעה אדומה 2 | נולן בות' |  |
| TBA | Boy Band |  | גם מפיק ותסריטאי |
| TBA | Dragon's Lair: The Movie |  | דיבוב |
| TBA | Clue |  | גם מפיק |
| TBA | Everyday Parenting Tips |  | גם מפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | Hillside | בילי סימפסון | 18 פרקים |
| 1993–1994 | The Odyssey | מאקרו | 13 פרקים |
| 1994 | My Name is Kate | קווין בניסטר | סרט טלוויזיה |
| 1995 | מילה של אשה (אנ') | אנדי | סרט טלוויזיה של NBC |
| 1995 | The Marshal | ריק | פרק: "The Heartbreak Kid" |
| 1995 | Lonesome Dove: The Series | גריפין | פרק: "Redemption" |
| 1995–1998 | בגבולות המסתורין (אנ') | פול נודל / דרק טילמן | 3 פרקים |
| 1996 | תיקים באפלה | ג'יי דה בום | פרק: "Syzygy" |
| 1996 | המופע של ג'ון לרוקט (אנ') | טוני המינגוויי | פרק: "Napping to Success" |
| 1996 | When Friendship Kills | בן קולסון | סרט טלוויזיה של NBC |
| 1996 | סברינה המכשפה הצעירה (אנ') | סת' | סרט טלוויזיה של שואוטיים |
| 1996 | בדם קר (אנ') | בובי ראפ | מיני-סדרה |
| 1998–2001 | שניים ועוד אחת (אנ') | מייקל "ברג" ברגן | תפקיד ראשי (4 עונות); 81 פרקים |
| 2003 | סקראבס | ספנסר | פרק: "My Dream Job" |
| 2004–2005 | Zeroman | טיי צ'יז | דיבוב; 13 פרקים |
| 2005 | School of Life | מייקל ד'אנג'לו | סרט טלוויזיה של ABC Family |
| 2007 | My Boys | האמס | פרק: "Douchebag in the City" |
| 2011, 2012, 2017 | איש משפחה | עצמו / סטואי | דיבוב; 3 פרקים |
| 2020 | Don't | פרשן | 8 פרקים; גם מפיק בפועל שעשועון ברשת ABC |
| 2021 | Corner Gas Animated | עצמו | דיבוב; פרק: "Ruby Re-Burn" |
| 2023 | American Auto | עצמו | פרק: "Celebrity" |
פרסים ומועמדויות > הוקרה

בדצמבר 2024, ריינולדס זכה באות מסדר קנדה, הכבוד האזרחי הגבוה ביותר בקנדה. ריינולדס, יליד קנדה, קיבל את האות על הצלחתו כשחקן ומפיק בהוליווד ועל תרומתו לצדקה, כולל שיתופי פעולה עם ארגונים כמו Water First Education, Covenant House Vancouver ו-Sick Kids Foundation. המושלת הכללית של קנדה, מרי סיימון, ציינה כי נדבנותו הרחבה של ריינולדס מחזקת קהילות ברחבי המדינה.
משאבה

ערך זה עוסק במכונה להעברת זורמים ולהגברת לחצם או מהירותם. אם התכוונתם למשמעות אחרת, ראו .
שאיבת מים מהבאר בכפר באזור שמורת לואנגה (Luangwa) בזמביה
משאבת מים ידנית
שיחזור המשאבה באתר הראשונים בנגב - רוחמה
משאבה היא מכונה, המשמשת להעברת נוזל או גז ובאופן עקיף להגברת לחצו או מהירותו. המונח מתייחס בדרך כלל למכונה השואבת נוזלים, בעוד מכונה השואבת גזים נקראת גם מפוח או משאבת ריק (משאבת ואקום) ומכונה הדוחסת גזים נקראת גם מדחס. משאבות מונעות בדרך כלל על ידי מנוע חשמלי, אך לפעמים גם על ידי מנוע דיזל, מנוע בנזין או ידנית. במקומות שונים בעולם יש עדיין משאבות רוח השואבות מים בכוח אנרגיית הרוח המפעילה רוטור הנמצא בראש המגדל.
סוגי משאבות

משאבות נחלקות לשתי קבוצות עיקריות על פי עיקרון פעולתן:
משאבות דינמיות (או קינטיות) ומשאבות שינוי נפח.
סוגי משאבות > משאבות דינמיות

משאבות מסוג זה מעניקות לנוזל אנרגיה קינטית ועל ידי כך גורמות לזרימתו.
משאבות צנטריפוגליות
אג'קטורים
סוגי משאבות > משאבות שינוי נפח

במשאבות אלה מושגת פעולת השאיבה על ידי הקטנה והגדלה של נפח חלל השאיבה. המשאבה דוחקת את הנוזל ועל ידי כך גורמת לזרימתו.
משאבות בתנועה קווית
משאבות בוכנאיות
משאבות דיאפרגמה
משאבות רוטוריות
משאבות בוכנאיות סובבות
משאבות בעלות כנפיים גמישות (ג'בסקו)
משאבות שבשבים
משאבות בורגיות
משאבות טבעת מים
משאבות גלגלי שיניים
משאבת אונות
משאבות צנטריפוגליות

משאבות צנטריפוגליות עושות שימוש במאיץ, המסתובב וגורם להגברת הלחץ והספיקה של הנוזל הנשאב. משאבות צנטריפוגליות משמשות להזרמת נוזלים דרך צנרת. הנוזל נכנס אל המאיץ קרוב לציר הסיבוב, ומואץ כלפי הקוטר החיצוני באופן רדיאלי לאורך צלעות המאיץ אל בית המשאבה, המזכיר צורת בית שבלול ומשם לצינור היציאה. השימוש הנפוץ למשאבות אלו הוא בעיקר לספיקות גבוהות בעומד הידראולי נמוך.
משאבות צנטריפוגליות רב דרגתיות

משאבות צנטריפוגליות רב דרגתיות הן משאבות צנטריפוגליות אנכיות עם תאי שאיבה ומאיצים מרובים, העיצוב של המשאבות מאפשר התקנה במערכת אופקית עם יציאה וכניסה הנמצאת באותו מישור ובאותו קוטר צינור. המשאבות זמינות בגדלים שונים לפי דרישה של לחצים וכמויות מים שונים עבור יישומים שונים ממקומיים ועד לצורכי תעשייה ספציפיים. המשאבות מיוצרות מיציקת ברזל ומיציקת נירוסטה, השימוש הנפוץ במשאבות אלו הוא בעיקר לספיקות לא גדולות בעומד גבוה כגון אספקת מים למבנים רבי קומות, הגברת לחץ מים ומערכות סחרור קיטור.
משאבות קידוח מי תהום (משאבות באר)

הפעלת משאבות מהסוג זה חוסכות עלויות אדירות בהפעלה ובאחזקת המשאבות בקידוחי מים, בעולם משאבות קידוח טבולות הן מהסוג המוביל לשימוש במשקי המים, המשאבות מיוצרות בטכנולוגיה מתקדמת המבטיחה ביצועים אופטימליים ומיוצרות בגדלים שונים. גוף המשאבה וחלקיה עשוי לרוב מחומר נירוסטה בעל התנגדות גבוהה לשחיקה וכתוצאה מכך ירידה בעלויות הפעלה ויעילות גבוהה יותר בשאיבה ואריכות ימים. המשאבה יכולה לעבוד ברציפות במשך זמן רב ללא תקלות, אמינות גבוהה ותוצאות גבוהות גם בתנאים קשים לזה היא תוכננה ונועדה, מסנן נירוסטה ואל חוזר מובנים במשאבה היא תוספת קו ייצור של יצרנים מסוימים, מסנן למניעת כניסת גופים זרים לתאי השאיבה ואל חוזר למניעת חזרת נוזל ומניעת הנעת המשאבה בכיוון הפוך היוצר שחיקה מיותרת. המשאבות מסוגלות לתפקד תחת דרישת שינוי פיקוד מורכב ומהיר להצגת מופעי מים ומיזרקות. התקנת המשאבות אפשרית בצורה אנכית או אופקית.
משאבות בוכנאיות

משאבות בוכנאיות שייכות לקבוצת משאבות שינוי-נפח. חלקיה היסודיים של משאבה בוכנאית הם: בוכנה, צילינדר ושסתומי יניקה וסניקה חד-כיווניים. פעולת השאיבה במשאבות מסוג זה מושגת על ידי הקטנה והגדלה של חלל השאיבה (נפח הצילינדר) באמצעים מכניים (הבוכנה). תנועת הבוכנה מעלה גורמת להגדלת חלל השאיבה מתחתיה, ועקב כך לירידת הלחץ בצילינדר מתחת ללחץ האטמוספירי. כתוצאה מהפרש לחצים זה נפתח שסתום היניקה והנוזל נינק לתוך הצילינדר. עם תנועת הבוכנה מטה קטן נפח חלל השאיבה, הנוזל הנדחק על ידי הבוכנה סוגר את שסתום היניקה, פותח את שסתום הסניקה ונסנק החוצה מן הצילינדר. ברוב המשאבות שני השסתומים מצוידים בקפיצים, שתפקידם לשכך את כוחות האינרציה הפועלים על דיסקת השסתום כשהוא נפתח, וכדי להבטיח שהשסתום נסגר על תושבתו. גובתת מילוא מונעת דליפת נוזל מן הצילינדר סביב מוט הבוכנה.
במשאבה בוכנאית פשוטה מתבצעת יניקה במשך מהלך אחד וסניקה במשך המהלך השני. חסרונה הוא לחץ סניקה מתנודד ובלתי קבוע. משאבות בוכנאיות, כמו כל משאבות שינוי-הנפח, הן בעלות פריימינג עצמי, כלומר מסוגלות לשאוב אוויר ונוזל ואין צורך למלא אותן בנוזל לפני ההפעלה.
שימושים: משאבות בוכנאיות קטנות, המונעות על ידי פיקה, משמשות כמשאבות אספקת דלק וכמשאבות שמן סיכה במנועי דיזל קטנים וכן כמשאבות במכונות שטיפה בלחץ. משאבות בוכנאיות המונעות על ידי משאבות הידראוליות או בכח פנאומטי משמשות לשאיבת חומרים סמיכים והתזתם בשיטת האיירלס. משאבות בוכנאיות ידניות משמשות לריקון אגן השמן במנועים קטנים ולשימושים דומים אחרים.
משאבות בוכנאיות > משאבת קיטור בוכנאית בעלת פעולה כפולה

משאבות בוכנאיות, המונעות ישירות על ידי קיטור (direct acting steam pumps), היו המשאבות הסטנדרטיות באוניות וגם בתעשייה עד לאחר מלחמת העולם השנייה. המשאבות פועלות בלחץ קיטור נמוך (עד 10 bar), ובעבר שימשו לשירות כללי (אספקת מי-קירור, כיבוי אש ושאיבת מי שיפוליים) ולהעברת מי-הזנה לדודי הקיטור. עם פיתוחן של משאבות צנטריפוגליות גדולות נדחקו הצדה המשאבות הבוכנאיות, אך הן עדיין משמשות לריקון מכלים במכליות דלק (stripping pumps), כמשאבות מי הזנה לדוד ולשאיבת מי-שיפוליים. קיימות בתעשייה משאבות בוכנאיות כפולות, המופעלות על ידי אוויר דחוס.
למשאבה שתי בוכנות נגדיות, המחוברות למוט בוכנה משותף – בוכנת קיטור ובוכנת שאיבה. בוכנת הקיטור מונעת על ידי לחץ קיטור, המסופק לסירוגין לאחד משני צדדיה על ידי שסתום חלוקה מחליק (shuttle valve), כשבו זמנית מנוקז הקיטור מצדה השני. שסתום החלוקה מופעל באמצעות מערכת של מנופים ממוט הבוכנה המשותף. משאבות קיטור כפולות מצוידות בשני זוגות של בוכנות, הפועלות בהפרש של 180 מעלות אחת מהשנייה, בארבעה זוגות של שסתומי יניקה וסניקה ובשני שסתומי חלוקת קיטור.
ספיקת משאבות קיטור בוכנאיות מוגבלת על ידי ממדי הצילינדרים ומשקל החלקים הנעים, ושיעורה במשאבות גדולות הוא 200-350 מטרים מעוקבים בשעה, אם כי נבנו משאבות בעלות ספיקה של 750 מטר מעוקב בשעה. את לחץ סניקת המים קובעים לפי היחס בין שטח בוכנת הקיטור לשטח בוכנת המים; כאשר קוטר בוכנת הקיטור גדול מקוטר בוכנת המים, המשאבה היא ללחץ גבוה ולהפך. המשאבות מסווגות על פי שלוש מידות: קוטר בוכנת הקיטור, קוטר בוכנת המים ואורך המהלך (לדוגמה 8x5x10 inch).
משאבות גלגלי שיניים

המשאבה בנויה משני גלגלי שיניים, כאשר אחד מהם מחובר לגל הינע ונקרא הגלגל המניע, ואילו השני משולב בו ומסתובב באמצעותו. שני גלגלי השיניים נתונים בתוך בית המשאבה, אשר מצדו האחד יש פתח דרכו נכנס הנוזל אותו שואבים ומצדו השני פתח דרכו הוא יוצא. פעולת השאיבה נוצרת כתוצאה מהיווצרות תת-לחץ במקום בו השיניים המשתלבות מתרחקות זו מזו והנפח ביניהן גדל. תת-הלחץ גורם לנוזל להישאב פנימה לתוך המשאבה. הנוזל ממלא את החללים בין השיניים ונדחף-מוסע על ידן אל פתח הסניקה. במקום זה משתלבות השיניים מחדש, הנפח ביניהן קטן, לחץ הנוזל גדל והוא נסנק החוצה מבית המשאבה. חשוב להדגיש, כי הנוזל הנשאב אינו עובר בין הגלגלים דרך מרכז בית המשאבה.
משאבות גלגלי שיניים משמשות כמשאבות הידראוליות לאספקת שמן בלחץ גבוה (למשל להנעת בוכנות הידראוליות) וכמשאבות אספקת דלק ואספקת שמן במנועי דיזל ובנזין.
משאבות בורגיות

בנויות מרוטור בעל תבריג חיצוני דמוי בורג. הבורג מסתובב ועל ידי כך נדחף החומר שאותו יש לשאוב. בצורה דומה פועלת מטחנת בשר ידנית. בורג ארכימדס הוא דוגמה למשאבת בורג.
שימושי המשאבה

משאבות שונות נמצאות במכשירים רבים:
משאבות מים - משמשות לשאיבת מים לצורכי שתייה, השקיה וכדומה. משאבה קדומה להשקיה הייתה משאבת בורג - בורג ארכימדס. ישנן גם משאבות ידניות לשאיבת מים מבורות עמוקים. משאבות אלו פועלות בעזרת בוכנה. משאבות אלו, היו בשימוש בעבר ונמצאות גם במדינות נחשלות. כיום שואבים מים במשאבות ממונעות. רוב המשאבות פועלות באמצעות שסתומים, בדומה "למשאבת" הלב.
מדחס הוא משאבה שתכליתה להגביר את הלחץ של גזים שונים על ידי הקטנת נפחם. מדחסים משמשים לצרכים שונים, רפואיים, ביתיים ותעשייתיים. משאבות המתאימות לשימוש זה הן משאבות בוכנאיות ומשאבות בורגיות.
משאבות הידראוליות - הן משאבות שתכליתן להגביר את הלחץ של נוזלים שונים, לרוב שומניים, למטרת העברת והגברת כוח. הן משמשות בעיקר בתעשייה להפעלת ציוד הידראולי כגון בוכנות הידראוליות. משאבות המתאימות לשימוש זה הן משאבות בוכנאיות ומשאבות גלגלי שיניים.
משאבות דלק - מזינות את מנוע המכונית בדלק. משאבה המשמשת לכך היא משאבת דיאפרגמה.
ראו גם

מדריך משאבות
מדחס אוויר
סיפון (צינור)
חתך של משאבת קיטור בוכנאית כפולה
משאבת גלגלי שיניים
הנפשה של משאבת גלגלי שיניים
משאבה בורגית
דמי מור

| --- | --- |

מור, 2024
 לידה:  11 בנובמבר 1962 (בת 62) רוזוול, ניו מקסיקו, ארצות הברית 
 שם לידה:  Demi Gene Guynes 
 מדינה:  ארצות הברית ארצות הברית
 תקופת הפעילות:  מ-1978 
 מקום לימודים:  תיכון פיירפקס  Redondo Union High School 
 בן או בת זוג:  Freddy Moore (8 בפברואר 1980–7 באוגוסט 1985)  ברוס ויליס (21 בנובמבר 1987–18 באוקטובר 2000)  אשטון קוצ'ר (24 בספטמבר 2005–26 בנובמבר 2013)  טימותי האטון  אמיליו אסטבז 
 צאצאים:  רומר ויליס, סקאוט ויליס, טלולה ויליס 
 פרסים והוקרה:  פרס עולם התיאטרון (1987)  פרס גלובוס הזהב לשחקנית הטובה ביותר - סרט קומדיה או מוזיקלי (2025)  פרס גילדת שחקני המסך לשחקנית הטובה ביותר (2025) 
 פרופיל ב-IMDb
 חתימה:   
 
דמי ג'ין מור (באנגלית: Demi Gene Moore; נולדה ב-11 בנובמבר 1962) היא שחקנית ומפיקת קולנוע אמריקאית, זוכת פרס גלובוס הזהב ופרס גילדת שחקני המסך.
לאחר הופעת הבכורה שלה בסרט "Choices" ב-1981, הופיעה באופרת הסבון "ג'נרל הוספיטל" (אנ') (1982–1984) ולאחר מכן זכתה להכרה כחלק מחבורת הפרחחים (אנ') עם תפקידים בסרטים "בגידות בריו" (1984), "חברים" (1985) ו"הרומן של אתמול בלילה" (אנ') (1986). מור זכתה לפריצת הדרך שלה בזכות תפקידה בסרט "רוח רפאים" (1990), הסרט הרווחי ביותר של אותה שנה. על הופעתה זכתה לשבחים וזיכתה אותה במועמדות לפרס גלובוס הזהב.
מור זכתה להצלחה נוספת בתחילת שנות ה-90, עם כיכובה בסרטים "בחורים טובים" (1992), "הצעה מגונה" (1993) ו"חשיפה" (1994). בשנת 1996, היא הפכה לשחקנית בעלת השכר הגבוה ביותר בתולדות הוליווד כשקיבלה סכום חסר תקדים של כ-12.5 מיליון דולר כדי לככב בסרט "סטריפטיז" (1996). בהמשך כיכבה בסרטים "אות קלון" (אנ') (1995), "המושבעת" (אנ') (1996) ו"ג'י איי ג'יין" (1997), אשר כולם לא הצליחו מבחינה מסחרית ותרמו לירידה בקריירה שלה.
בשנת 2019, פרסמה מור ספר זיכרונות בשם "Inside Out" (אנ'), שהפך לרב-מכר של "הניו יורק טיימס". מור נישאה והתגרשה שלוש פעמים, למוזיקאי המנוח פרדי מור (אנ'), ולשחקני הקולנוע והטלוויזיה ברוס ויליס ואשטון קוצ'ר. לה שלוש בנות מנישואיה עם ויליס.
ביוגרפיה

נולדה בשם דמי ג'ין גיינס (Demi Gene Guynes) ברוזוול, ניו מקסיקו שבארצות הברית, למשפחה נוצרית ממוצא בריטי. בתם של צ'ארלס הארמון האב, טייס בחיל האוויר האמריקאי, שנטש את אמה בת ה-18 דאז, וירג'יניה קינג, לאחר חודשיים של נישואים, עוד בטרם נולדה מור. כשהייתה בת שלושה חודשים, נישאה אמה לדן גיינס, איש מכירות, שהחליף מקומות עבודה לעיתים קרובות וכתוצאה מכך עברה המשפחה מקומות רבים. ב-20 באוקטובר 1980, התאבד דן בגיל 37, שנתיים לאחר שנפרד מאמה של מור. אמה האלכוהוליסטית נעצרה רבות עקב פשעים רבים בהם הצתות ונהיגה בשכרות. מור ניתקה קשר עם אמה בשנת 1990. אביה הביולוגי, צ'ארלס הארמון, מת מסרטן הכבד בשנת 1997. מור ואמה התפייסו זמן קצר זמן לפני שהיא מתה מגידול מוחי ב-2 ביולי 1998.
למור אח-למחצה מנישואי אמה לגיינס, ושלושה אחים-למחצה מנישואי אביה הביולוגי.
מור בילתה את ילדותה המוקדמת בעיר הולדתה, ומאוחר יותר בקנונסבורג (אנ'), פנסילבניה. היא סבלה בילדותה מפזילה, שתוקנה בשני ניתוחים שעברה בגיל 10; מור סבלה גם מתפקוד לקוי של הכליות.
בגיל 14 חזרה מור לעיר הולדתה והתגוררה עם סבתה במשך שישה חודשים לפני שעברה למדינת וושינגטון, שם התגוררו אמה ואחיה ליד סיאטל. מספר חודשים לאחר מכן, המשפחה עברה שוב למערב הוליווד, קליפורניה, שם לקחה אמה של מור עבודה בחברת הפצת מגזינים. מור למדה בתיכון פיירפקס (אנ') בלוס אנג'לס, ונזכרה, "עברתי מבית משפחתי כשהייתי בת 16 ועזבתי את התיכון באותה שנה."
בשנת 2019, סיפרה כי בגיל 15 אמה אפשרה לה לעבור אונס בביתם, שבוצע בה כיחסי מין חד-פעמיים, בידי גבר בן 49 בשם באסיל דומאס, שבתורו טען שאמה מכרה לו אותה בעבור 500 דולר.
קריירה

סיפרה כי חבר שכנע אותה לנשור מהתיכון בגיל 16, ולהתנסות במשחק על הבמה. לאחר נשירתה מבית הספר היא חתמה בסוכנות הדוגמנות עלית וטסה לאירופה לדגמן. מאוחר יותר, היא נרשמה לשיעורי דרמה לאחר שהושפעה משכנתה, השחקנית הגרמנייה נסטסיה קינסקי.
ב-1981, שיחקה לראשונה בקולנוע בסרט "Choices". בשנת 1982, שיחקה לראשונה בטלוויזיה באופרת הסבון "ג'נרל הוספיטל" שם שיחקה את דמותה של ג'קי טמפלטון. באותה שנה גילמה את פטרישיה וולס בסרט "Parasite".
ממשכורותיה הראשונות מימנה מסיבות קוקאין. בעיית הסמים שלה נמשכה למעלה משלוש שנים, עד שהבמאי ג'ואל שומאכר פיטר אותה מהסרט "חברים" (שם שיחקה דמות מכורה לקוקאין) כאשר הגיעה מסוממת לצילומים. היא חויבה לחתום על חוזה בו צוין שעליה לפתור את בעיית האלכוהוליזם והסמים שלה. בשנת 1990, פרצה לתודעה עם כיכובה בסרט הפטנזיה הרומנטי "רוח רפאים", לצדו של פטריק סווייזי, שזכה להצלחה רבה באקרנים. באותה שנה היא התארחה בפרק בסדרה "אגדות מעולם המסתורין".
במהלך שנות ה-90 הייתה מור השחקנית שהרוויחה את השכר הגבוה ביותר בהוליווד, כאשר קיבלה סכום של 10 מיליון דולר לסרט, בעקבות הצלחת סרטיה "בחורים טובים" ו"הצעה מגונה". למרות זאת, חלה נסיגה בקריירה שלה, כאשר סרטים כמו "אות קלון", "המושבעת", "סטריפטיז" ו"ג'י איי ג'יין" (סרט שבו אף גילחה את ראשה למענו), נכשלו בקופות וגררו ביקורות מעורבות עד שליליות.
בשנת 2000 לאחר שלוש שנות הפסקה, שבה מור לשחק בסרט "בין חלום למציאות". בשנת 2003 שיחקה בסרט "המלאכיות של צ'רלי: בהילוך גבוה", לצידן של לוסי לו, קמרון דיאז ודרו ברימור. באותה שנה התארחה בפרק בסיטקום "ויל וגרייס".
בשנת 2006 כיכבה מור בסרטים "דמדומים" (Half Light) ו"בובי" על ההתנקשות במועמד לנשיאות רוברט קנדי.
ב-2007 שיחקה בסרט "מיסטר ברוקס", וב-2008, כיכבה בסרט "השוד המלוטש" לצידו של מייקל קיין.
בשנת 2009 שיחקה בסרט "משפחת ג'ונס". ב-2011, כיכבה בסרט "התמוטטות" לצד קווין ספייסי.
בשנת 2012 שיחקה בסרט "LOL" את אמה של מיילי סיירוס, ובשנת 2013 שיחקה בדרמה "בחורות טובות" בכיכובן של דקוטה פנינג ואליזבת אולסן.
בשנת 2016 שיחקה בסרט הקומי "לחגוג את החיים" לצידן של שירלי מקליין וג'סיקה לאנג. בשנת 2017 שיחקה בקומדיה השחורה "לילה קשוח" לצד סקרלט ג'והנסון וזואי קרביץ.
בשנת 2017 הצטרפה לקאסט העונה הרביעית של סדרת הדרמה "אימפריה" ברשת פוקס בתפקיד קלודיה. בשנת 2018 דיבבה בסדרת ההנפשה "אנימלס" ברשת HBO.
ב-24 בספטמבר 2019, פרסמה מור את הספר הזיכרונות שלה "Inside Out" על ידי ההוצאה "Harper", מבית "הרפר קולינס". בממואר שלה מור מדברת בעיקר על ילדותה, על מערכות יחסים שהיו לה, ועל מאבקים אישיים שחוותה.
בשנת 2024 גילמה את אשת החברה האמריקאית אן וודוורד (אנ') בעונה השנייה של הסדרה "אויבות", שיצר ראיין מרפי עבור רשת FX Networks. בהמשך השנה, החלה לשחק בסדרת הדרמה "Landman" של פרמאונט+ בתור קאמי מילר. באוקטובר 2024, פורסם כי מור תככב בסרט של בוטס ריילי בשם "I Love Boosters", בהפקת אולפני Neon. בנובמבר 2024 הוקרן בישראל הסרט "יופי מסוכן" בו מככבת מור בתפקיד אליזבת ספארקל, כוכבת עבר.
חיים אישיים

ב-8 בפברואר 1980, בגיל 18, נישאה למוזיקאי פרדי מור (אנ') שהיה מבוגר ממנה ב-12 שנה. במהלך נישואיהם החלה להשתמש בשם המשפחה שלו מור (Moore) כשם הבמה המקצועי שלה. בספטמבר 1984, החלו השניים בהליך גירושין שהסתיים באוגוסט 1985. באותה תקופה הייתה במערכת יחסים גם עם עמיתה לחבורת הפרחחים (אנ'), השחקן אמיליו אסטבז (אחיו של צ'ארלי שין). השניים התארסו, אך מאוחר יותר נפרדו.
ב-21 בנובמבר 1987 התחתנה עם השחקן ברוס ויליס. לזוג שלוש בנות: השחקנית רומר ויליס (אנ') (נולדה ב-1988), סקאוט (נולדה ב-1991) וטלולה סל (נולדה ב-1994). ב-1991 כשהיא בחודש השביעי להריונה השני, הופיעה בעירום אמנותי (מסתירה את מבושיה בעזרת ידה ורגלה), על שער מגזין הנשים "ואניטי פייר"; ותמונתה זכתה להדים בתקשורת. ב-18 באוקטובר 2000 התגרשה מברוס ויליס לאחר כ-13 שנות נישואים.
בשנת 2003, החלה בזוגיות עם השחקן אשטון קוצ'ר, הצעיר ממנה ב-15 שנים. השניים נישאו ב-24 בספטמבר 2005, בטקס פרטי שנוהל על ידי רב מ"מרכז הקבלה" בלוס אנג'לס. אולם לאחר כ-6 שנות נישואים, בנובמבר 2011 הודיעו קוצ'ר ומור כי הם מתגרשים.
הייתה גם במערכת יחסים זוגית עם הנסיך אנדרו מבריטניה.
מור היא טבעונית.